**Treziţi-vă, români!**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Treziţi-vă, români!

Opriţi al vostru chin!

Fiţi numai voi stăpâni

Pe-al ţării sfânt destin!

Voi n-auziţi străbunii

Cum strigă din mormânt,

Să nu lăsaţi nebunii

Stăpâni pe-acest pământ?!

Aduceţi-v-aminte

De cei ce-au lăcrimat

Pe margini de morminte

Cu glasul sugrumat!

Ridică-te, Moldovă

Şi tu Ardeal iubit!

Zidiţi a voastră slovă

Pe-acest pământ sfinţit!

Adună-te, române

Din cruntul labirint

În care legi păgâne

Nici azi nu se dezmint!

Pe culmi săltaţi stindardul

Purtat de ‘naintaşi!

Nu mai lăsaţi norodul

O slugă la pungaşi!